45.		Žiadosť o vykonanie opatrenia proti nečinnosti správneho orgánu 
			(§ 50 ZoSK)
Matej Gajdoš, Panská ul. č. 1256/78, 911 01 Trenčín 
	Okresný úrad 
	Odbor opravných prostriedkov
Trenčín dňa 2. 5. 2023 	Ul. M. Rázusa č. 54, 911 01 Trenčín
Vec:		Žiadosť o vykonanie opatrení
proti nečinnosti správneho orgánu
Dňa 6. 2. 2023 som podal písomne návrh Okresnému úradu v Trenčíne, odboru všeobecnej vnútornej správy, Platanová ul. č. 34, 911 01 Trenčín, na prerokovanie priestupku podľa ust. § 49 ods. 1 písm. d) zákona č. 372/1990 Zb. o priestupkoch v znení neskorších predpisov proti Michalovi Matejčíkovi, bytom Panská ul. č. 1256/62, 911 01 Trenčín, ktorý úmyselne narušil občianske spolunažívanie vyhrážaním sa mne a mojej rodine ujmou na zdraví.
Napriek tomu, že som niekoľkokrát navštívil osobne Okresný úrad v Trenčíne s cieľom urgencie vybavenia a rozhodnutia vo veci, správny orgán do dnešného dňa nerozhodol, ani vec neprerokoval.
Písomne som správny orgán upozornil na nedodržanie lehôt stanovených na rozhodovanie podľa § 49 ods. 2 zákona č. 71/1967 Zb. o správnom konaní, no ani po tomto upozornení vo veci nekoná.
Vzhľadom na vyššie uvedené žiadam, aby v súlade s ust. § 50 zákona č. 71/1967 Zb. o správnom konaní v znení neskorších predpisov rozhodol vo veci odvolací správny orgán Okresný úrad v Trenčíne, odbor opravných prostriedkov, Ul. M. Rázusa č. 54, 911 01 Trenčín.
Matej Gajdoš
Poznámka
Nečinnosť správneho orgánu je nežiaduci jav, ktorý negatívne vplýva na činnosť štátneho mechanizmu a oslabuje dôveru k štátnym orgánom. Opatrenie proti nečinnosti správneho orgánu je krajným prostriedkom v prípade, keď orgán príslušný na rozhodovanie o veci konanie nezačne alebo nerozhodne v lehotách ustanovených v § 49 ods. 2 zákona o správnom konaní, prípadne v lehote ustanovenej osobitným právnym predpisom, a keď nápravu nemožno dosiahnuť inak.
K prevzatiu pôsobnosti na odvolací orgán nedochádza automaticky zo zákona. Ide o prevzatie pôsobnosti na seba, na základe prejavu vôle. Zákon pre takýto postup vyžaduje
•	takého vybavenie veci odvolacím orgánom, ak tomu dovoľuje povaha veci,
•	odstránenie nečinnosti prvostupňového orgánu nemožno dosiahnuť inak.
Prevzatie pôsobnosti na seba môže len najbližšie vyšší (odvolací) orgán, a ten potom rozhoduje ako prvostupňový správny orgán.
Proti rozhodnutiu možno podať odvolanie.

§ 49 zákona č. 372/1990 Zb. o priestupkoch
Priestupky proti občianskemu
spolunažívaniu
(1)	Priestupku sa dopustí ten, kto
a)	inému ublíži na cti tým, že ho urazí alebo vydá na posmech,
b)	inému z nedbanlivosti ublíži na zdraví,
c)	úmyselne uvedie nesprávny alebo neúplný údaj pred štátnym orgánom, pred orgánom obce alebo pred organizáciou za účelom získania neoprávnenej výhody,
d)	úmyselne naruší občianske spolunažívanie vyhrážaním ujmou na zdraví, drobným ublížením na zdraví, nepravdivým obvinením z priestupku, schválnosťami alebo iným hrubým správaním,
e)	sa dopustí konania podľa písmena a) alebo písmena d) na blízkej osobe alebo osobe, ktorá mu bola zverená do starostlivosti alebo výchovy,
f)	od iného násilím sám alebo za pomoci ďalších osôb vymáha majetkové práva alebo práva z nich vyplývajúce, o ktorých sa domnieva, že mu patria bez vykonateľného rozhodnutia príslušného orgánu,
g)	napomáha osobnou účasťou násilnému vymáhaniu majetkových práv alebo práv z nich vyplývajúcich, hoci na ich vymáhanie niet vykonateľného rozhodnutia príslušného orgánu.
(2)	Za priestupok podľa odseku 1 písm. a) možno uložiť pokutu do 33 eur, za priestupok podľa odseku 1 písm. b) až d) a písm. g) pokutu do 99 eur, za priestupok podľa odseku 1 písm. e) pokutu do 200 eur a za priestupok podľa odseku 1 písm. f) pokutu do 331 eur.
§ 47 zákona č. 71/1967 Zb. správny poriadok
citácia na str. 518
Náležitosti rozhodnutia
(1)	Rozhodnutie musí obsahovať výrok, odôvodnenie a poučenie o odvolaní (rozklade). Odôvodnenie nie je potrebné, ak sa všetkým účastníkom konania vyhovuje v plnom rozsahu.
(2)	Výrok obsahuje rozhodnutie vo veci s uvedením ustanovenia právneho predpisu, podľa ktorého sa rozhodlo, prípadne aj rozhodnutie o povinnosti nahradiť trovy konania. Pokiaľ sa v rozhodnutí ukladá účastníkovi konania povinnosť na plnenie, správny orgán určí pre ňu lehotu; lehota nesmie byť kratšia, než ustanovuje osobitný zákon.
(3) V odôvodnení rozhodnutia správny orgán uvedie, ktoré skutočnosti boli podkladom ...